**Članak 3.**

Obrazloženje Izmjena i dopuna proračuna grada Vrgorca za 2024. sadrži obrazloženje općeg i posebnog dijela proračuna, razradu prihoda i primitaka te rashoda i izdataka proračuna kako slijedi:

**OBRAZLOŽENJE**

**UZ I. IZMJENE I DOPUNE PRORAČUNA GRADA VRGORCA ZA 2024. GODINU**

# UVOD

Temeljem članka 10. stavka 4. *Zakona o proračunu („Narodne novine“, br. 144/21)*, uravnoteženje proračuna provodi se tijekom proračunske godine Izmjenama i dopunama proračuna, prema postupku za donošenje proračuna.

**I. Izmjene i dopune proračuna Grada Vrgorca za 2024. godinu** izrađene su na temelju *Zakona o proračunu („Narodne novine“, br. 144/21)* i *Uputa za izradu proračuna jedinica lokalne i područne (regionalne) samouprave za razdoblje 2024. – 2026. godine*, koje je sastavilo Ministarstvo financija.

Metodologija izrade proračuna propisana je Zakonom o proračunu i podzakonskim aktima:

* *Pravilnikom o planiranju u sustavu proračuna* (*„Narodne novine“,br. 1/24)*
* *Pravilnikom o proračunskim klasifikacijama (**„Narodne novine“, br. 26/10, 120/2013, i 1/2020) i*
* *Pravilnikom o proračunskom računovodstvu i Računskom planu („Narodne novine“, br.124/14, 115/15, 135/15, 87/16 , 03/18, 126/19 i 108/20 i )*.

Zakonom o proračunu uveden je trogodišnji fiskalni okvir i programsko planiranje. Zakon o proračunu utvrđuje da se proračun JLP(R)S za sljedeću godinu donosi na razini skupine (druga razina računskog plana), a projekcije proračuna za naredne dvije godine na razini skupine (druga razina računskog plana).

Člankom 12. Zakona o proračunu propisano je jedno od ključnih proračunskih načela – načelo transparentnosti koje je važno zbog uvida javnosti u način trošenja proračunskih sredstava.

Proračun Grada Vrgorca za 2024. godinu i projekcije za 2025. i 2026. godinu usvojeni su na sjednici Gradskog vijeća Grada Vrgorca održanoj dana 19. prosinca 2023. godine i objavljeni u „Vjesniku“ – službenom glasilu Grada Vrgorca br. 20/23.

Budući da su od donošenja Proračuna Grada Vrgorca za 2024. godinu i prijedloga I. Izmjena i dopuna Proračuna Grada Vrgorca, nastale određene okolnosti koje nisu bile poznate u vrijeme njegova donošenja,

a koje se odražavaju na prihodovnu i rashodovnu stranu proračuna, potrebno je izvršiti Izmjene i dopune proračuna.

U nastavku teksta slijedi obrazloženje općeg dijela proračuna odnosno ukupnih prihoda i rashoda doneseno I. Izmjenama i dopunama Proračuna Grada Vrgorca za 2024. godinu.

# OBRAZLOŽENJE IZMJENA PLANIRANIH PRIHODA I PRIMITAKA, RASHODA I IZDATAKA PRORAČUNA GRADA VRGORCA ZA 2024. GODINU

Najznačajniji prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, donacije, naknade građanima i kućanstvima, subvencije, rashode za nabavu nefinancijske imovine i ostale rashode.

## PRIHODI I PRIMICI PRORAČUNA

Ukupni prihodi i primici proračuna Grada Vrgorca za 2024. godinu povećavaju se za 849.014,00 € i planiraju su u iznosu od 8.181.100,00 €.

Ukupni prihodi poslovanja u 2024. godini I. izmjenama i dopunama proračuna za 2024. godinu planiraju se u iznosu od 7.363.650,00 €, što predstavlja povećanje u iznosu od 646.864,00 € u odnosu na Proračun Grada Vrgorca za 2024. godinu.

* **Prihodi od poreza** smanjuju se za 185.445,00 € i sada iznose 2.957.500,00 €.
* **Pomoći iz inozemstva i od subjekata unutar općeg proračuna** planiraju se u iznosu od 3.753.450,00 €, što predstavlja povećanje od 864.468,74 € u odnosu na prethodni plan. Do povećanja planiranog iznosa došlo je radi povećanja iznosa pomoći od državnog i županijskog proračuna, i pomoći temeljem prijenosa EU sredstava, a koji se odnosi na sredstva za financiranje određenih tekućih i kapitalnih projekata.
* **Prihodi od imovine** povećavaju se za 5.050,00 € i sada iznose 64.451,00 €
* **Prihodi od upravnih i administrativnih pristojbi, pristojbi po posebnim propisima i naknada** planiraju se u iznosu od 538.049,00 € što predstavlja smanjenje od 54.909,74 € u odnosu na planirani proračun za 2024. godinu.
* **Prihodi od prodaje proizvoda i robe te pruženih usluga i prihodi od donacija** povećavaju se za 14.700,00 €, a razlog je planirani iznos donacija od trgovačkih društava za uređenje igrališta i sufinanciranje top stipendije.
* **Prihodi od kazni, upravnih mjera i ostali prihodi** planiraju se u iznosu od 13.000,00 € što predstavlja povećanje od 3.000,00 €.
* **Kod prihoda od prodaje nefinancijske imovine** planirano je 537.150,00 € i ovaj iznos je smanjen za 62.850,00 €, iz razloga smanjenja prihoda od prodaje građevinskog zemljišta.
* **Prihodi od financijske imovine i zaduživanja**  planiraju se u iznosu od 265.000,00 €. Odnosi se kratkoročno zaduženje kod poslovne banke iz razloga financiranja projekata i otplate beskamatnog zajma Ministarstvu financija za preostali iznosa od povrata poreza po poreznim prijavama građana za 2022. godinu.
* **Višak prihoda** se planirana istoj razini.

## RASHODI I IZDACI PRORAČUNA

Ukupno planirani rashodi i izdaci proračuna Grada Vrgorca za 2024. godinu povećavaju se za 849.014,00€ i prema novom planu iznose 8.181.100,00 €.

Rashodi poslovanja u 2024. godini ovim Izmjenama i dopunama planirani su u iznosu od 4.941.500,00 €, što je za 362.448,74 € više u odnosu na ranije planirano.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2024.** | **IZMJENE I DOPUNE** | **POSTOTAK PROMJENE** |
| **RASHODI POSLOVANJA** | **4.579.051,26** | 4.941.500,00 | **7,9%** |
| Rashodi za zaposlene | 1.456.800,00 | 1.515.850,00 | **4,1 %** |
| Materijalni rashodi | 1.489.301,26 | 1.650.950,00 | **10,9 %** |
| Financijski rashodi | 32.650,00 | 29.650,00 | **-9,2 %** |
| Subvencije | 216.000,00 | 175.600,00 | **- 18,7 %** |
| Naknade građanima i kućanstvima | 196.000,00 | 210.700,00 | **7,5 %** |
| Ostali rashodi | 1.188.300,00 | 1.358.750,00 | **14,3%** |

* **Rashodi za zaposlene** povećaju se za 59.050,00 € zbog usklađenja sa zakonskim propisima.
* **Materijalni rashodi** povećavaju se za 161.648,74 € ,a povećanje se vidi točno po stavkama u posebnom dijelu Izmjena i dopuna proračuna.
* **Financijski rashodi** smanjeni su za 3.000,00 € u odnosu na plan proračuna.
* **Subvencije trgovačkim društvima, zadrugama, poljoprivrednicima i obrtnicima izvan javnog sektora** umanjuju se za 40.400,00 € u odnosu na plan proračuna.
* **Naknade građanima i kućanstvima na temelju osiguranja i druge naknade** se planiraju u iznosu od 210.700,00 € za financiranje besplatnog boravka djece u Dječjem vrtiću iz programa socijalne skrbi, stavke podmirenja troškova stanovanja za socijalno ugrožene osobe, stipendije učenicima i studentima, stavke sufinanciranja prijevoza učenika i osoba na školovanju izvan Vrgorca te novčane potpore kao dar za novorođenu djecu.
* **Ostali rashodi** su povećani za 170.450,00 € u odnosu na planirani iznos.
* **Izdaci za financijsku imovinu i otplate zajmova** se planiraju u iznosu od 842.000,00 €, a odnose se na otplatu beskamatnog zajma ministarstvu financija, a u vezi povrata poreza po godišnjim prijavama građana za 2022. godinu, na otplatu glavnice po dugoročnim i kratkoročnim kreditima kod Erste banke.

**Rashodi za nabavu nefinancijske imovine** planiraju se u iznosu od 2.397.600,00 € što predstavlja povećanje od 373.565,26 € u odnosu na usvojeni plan proračuna za 2024. godinu.

|  |  |  |  |
| --- | --- | --- | --- |
| **STAVKA PRORAČUNA** | **PRORAČUN ZA 2024.** | **I. IZMJENE I DOPUNE** | **POSTOTAK PROMJENE** |
| **RASHODI ZA NABAVU**  **NEFINANCIJSKE IMOVINE** | **2.024.034,74** | **2.397.600,00** | **18,5 %** |
| Rashodi za nabavu proizvedene dugotrajne imovine | 1.250.034,74 | 1.067.600,00 | **-14,6 %** |
| Rashodi za nabavu neproizvedene dugotrajne imovine | 0,00 | 0,00 | **0,0%** |
| Rashodi za dodatna ulaganja na nefinancijskoj imovini | 774.000,00 | 1.330.000,00 | **71,8 %** |

Rashodi za nabavu nefinancijske imovine povećavaju se u iznosu od 373.565,26 €, a razlozi se mogu pogledati točno po stavkama pojedinih kapitalnih projekata u posebnom dijelu Izmjena i dopuna proračuna kao i u obrazloženju Izmjena i dopuna programa Izgradnje komunalne infrastrukture.

|  |  |  |  |
| --- | --- | --- | --- |
|  |  |  |  |
|  |  |  |  |

**III. ZAVRŠNE ODREDBE**

**Članak 4.**

Ove Izmjene i dopune Proračuna stupaju na snagu dan nakon objave u „Vjesniku” – službenom glasilu Grada Vrgorca.

Klasa: 024-04/24-01/36

Urbroj: 2181-15-01/01-24-1

Vrgorac, 03. rujna 2024.

**P R E D S J E D N I K**

**Ljubomir Erceg, dr.dent.med.**